Намеснік кіраўніка аддзела ідэалагічнай работы, культуры і па справах моладзі Пінскага райвыканкама Сяргей Падшывалаў звярнуў увагу на тое, што ў цэнтры будуць збіраць і рэканструяваць народныя традыцыі і абрады. Пры матэрыяльнай магчымасці з’явіцца там і падворак з сельскагаспадарчай жывёлай, бо для сучасных гарадскіх дзяцей гэта сапраўдная экзотыка. У праекце таксама стварэнне месцаў адпачынку і нават некалькіх гасцінічных нумароў, каб турыстам было дзе пераначаваць. У планах — пра- вядзенне выстаў народных майстроў, фальклорна-гульнявых праграм, святаў, семінараў, пленэраў, форумаў з удзелам фальклорных калектываў...